ശുചീന്ദ്രം തേരൂർ പക്ഷിസങ്കേതം

തെക്കേഇന്ത്യയിലെ തമിഴ്നാട് സംസ്ഥാനത്തിലെ കന്യാകുമാരി ജില്ലയിൽ സുചിന്ദ്രം പട്ടണത്തിനടുത്തായി സ്ഥിതിചെയ്യുന്ന പക്ഷിസങ്കേതമാണ് സുചിന്ദ്രം തേരൂർ പക്ഷിസങ്കേതം. ഇത് സുചിന്ദ്രം കുളം ചതുപ്പുനിലങ്ങളും  തേരൂർ കുളം ചതുപ്പ് നിലങ്ങളും  ചേർന്നതാണ്. നാഗർകോവിലിനും കന്യാകുമാരിക്കുമിടയിൽ ദേശീയപാത 47 ലാണ് ഇത് സ്ഥിതിചെയ്യുന്നത്. ഇന്ത്യയുടെ തെക്കേമുനമ്പിൽ സ്ഥിതിചെയ്യുന്ന പ്രദേശമായതുകൊണ്ട് ഈ പ്രദേശം മദ്ധ്യ ഏഷ്യൻ ഫ്ലൈവേയിൽ വരുന്നു. 2002 ലാണ് ഈ വന്യജീവിസങ്കേതം നിർമ്മിക്കാനുള്ള നിർദ്ദേശം നൽകിയത്.  
ഇതിന്റെ അന്താരാഷ്ട്ര നാമം സുചിന്ദ്രം തേരൂർ, വേമ്പനൂർ എന്നാണ്. ഇംപോർട്ടന്റ് ബേഡ് ഏരിയ കോഡ് നം ഐഎൻ579, ക്രൈറ്റീരിയ എ1, എ4ഐBirdLife International Suchindram Therur, Vembanoor

 കുളങ്ങളുടെ ജില്ല 
കന്യാകുമാരി ജില്ലയുടെ മൂന്നിൽ രണ്ട് ഭാഗവും കുളങ്ങളാണ്. ആകെ 2,058 ശുദ്ധജല കുളങ്ങൾ ഈ പ്രദേശത്തുണ്ട്. അതുകൊണ്ട് ഈ ജില്ല കുളങ്ങളുടെ ജില്ല എന്നാണറിയപ്പെടുന്നത്. സുചിന്ദ്രം തേരൂരിന് പുറമെ മറ്റ് പ്രധാന ശുദ്ധജല കുളങ്ങൾ പറക്കൈ, മണികപുത്തേരി, തത്തിയാർ, വേമ്പനൂർ, ചുങ്കാൻ കടൈ, പുത്തേരി, താഴൈകുടി, മണവാളകുറിച്ചി എന്നിവയാണ്.

കന്യാകുമാരി വന്യജീവിസങ്കേതം പശ്ചിമഘട്ടത്തിന്റെ തെക്കേയറ്റത്ത് നിലവിലുള്ള കടുവ ആവാസവ്യവസ്ഥയാണ്. ഈ വന്യജീവിസങ്കേതവും ഈ ജില്ലയിലാണ്.

 അവലംബം

വർഗ്ഗം:തമിഴ്നാട്ടിലെ പക്ഷിസങ്കേതങ്ങൾ